Diari Oficial de la Generalitat Valenciana


Sumari del DOGV 7201, del 28-01-2014 (2014/503)

Notificació de la sentència dictada en el juí verbal número 66/2013.
--------------------------------------------------------------------

### Dades del document

Número de DOGV
:   7201

Data del DOGV
:   28-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/503


Organisme emissor
:   Jutjat de Primera Instància i Instrucció i de Violencia Sobre la Dona Número 4 de Llíria

Tipus de document
:   Edicte

Notificació de la sentència dictada en el juí verbal número 66/2013. [2014/503]  
Assumpte civil juí verbal 66/2013/2010  
Demandant: Gas Natural Servicios SDG, SA.  
Procuradora: Elena Medina Cuadros.  
Advocat: Martín Quirós Morato.  
Demandant: Javier Tambo Cuevas.  
Procurador/a: -  
Advocat/ada: -  
Magistrada jutgessa que la dicta: Sandra Gil Vicente.  
Sentència número 57/2013   
Llíria, 26 de març de 2013   
«Antecedents de fet  
Primer. Este procediment es va incoar en virtut d'una demanda presentada el 29 de gener de 2013 que, per repartiment, va correspondre a este jutjat.  
Segon. El dia 30 de gener es va dictar un decret pel qual es va admetre la demanda i es va assenyalar la data per a la celebració de la vista.  
Tercer. Celebrada la vista, a la qual van comparéixer les dos parts, i practicada tota la prova, que va ser admesa, van quedar les actuacions vistes per a sentència.  
Fonaments de dret  
Primer. Exercita la part actora una acció de reclamació d'una quantitat en virtut de la qual sol·licita que es condemne la part demandada a abonar 1.681,59 euros, més els interessos legals i les costes. Igualment, sol·licita la resolució del contracte subscrit entre les parts, així com que s'autoritze l'entrada en el domicili perquè es procedisca a la presa de lectura del comptador i a la desconnexió i retirada del comptador. Fonamenta tal pretensió l'actora en el subministrament de gas a la demandada, el preu del qual no va ser satisfet per la demandada.  
El demandat va reconéixer deure les quantitats reclamades invocant la impossibilitat econòmica de fer-hi front.  
Segon. Les proves que es van verificar en l'acte del juí van consistir en la documental aportada juntament amb l'escrit de demanda, així com l'aportada el mateix dia del juí.  
Tercer. L'article 1124 del Codi Civil establix: ?La facultat de resoldre les obligacions s'entén implícita en les recíproques, per al cas que un dels obligats no complisca el que li incumbix.  
El perjudicat podrà triar entre exigir el compliment o la resolució de l'obligació, amb el rescabalament de danys i l'abonament d'interessos en els dos casos [...]?.  
En este cas s'ha acreditat la documental presentada, que es va subscriure un contracte de subministrament entre les parts, i que l'actora va complir les seues obligacions per mitjà de la prestació del servici, mentres que, al seu torn, la demandada les va incomplir en no satisfer el preu pactat. Així doncs, cal condemnar la demandada a abonar el preu del subministrament prestat.  
Quart. Respecte als interessos sol·licitats per la part actora, és procedent aplicar les disposicions de l'article 1108 del Codi Civil, que regula els interessos moratoris i establix que en el cas que l'obligació consistisca en el pagament d'una quantitat de diners i el deutor haja incorregut en mora, sempre que no hi haja un pacte en contra, la indemnització dels perjuís patits consistirà en els interessos convinguts i, a falta d'això, en els legals. Tractant-se d'una compravenda mercantil és igualment aplicable l'article 341 del Codi de Comerç.  
  
Quint. S'ha estimat íntegrament la demanda interposada, no concorren en este cas dubtes de fet o de dret i, per tant, és procedent imposar les costes a la part demandada, de conformitat amb les disposicions de l'article 394.1 de la Llei d'Enjudiciament Civil.  
En atenció a allò que s'ha exposat,  
Dispose  
Estime íntegrament la demanda interposada per contra i condemne:  
  
1. A la resolució del contracte de subministrament de gas subscrit entre les parts en relació a la vivenda situada al carrer de Jacaranda, número 8, de la urbanització Maravisa de la Pobla de Vallbona.  
2. A permetre i consentir l'entrada en la vivenda esmentada de la comissió judicial, juntament amb empleats de Gas Natural, perquè procedisquen a prendre la lectura del comptador de gas i a la suspensió del subministrament per mitjà de desconnexió i retirada del comptador.  
3. El demandat, al pagament de 1.681,59 euros per les factures generades fins a l'última lectura facturada, més la quantitat que es determine en l'execució de sentència resultant de la facturació compresa entre l'última lectura i la que resulte en el moment de la desconnexió, més els interessos legals des de la interposició de la demanda i les costes del procediment.  
Notifiqueu esta resolució a les parts i feu-los saber que, en atenció a la quantia de la demanda, no pertoca la interposició de cap recurs.  
Ho mane i firme. La jutgessa.  
En done fe. El secretari judicial.  
Publicació. La sentència anterior va ser dictada, llegida i publicada per Sandra Gil Vicente, magistrada jutgessa que la va dictar mentres celebrava audiència pública pública el mateix dia de la data, de la qual cosa jo, el secretari judicial, en done fe.»  
  
Llíria, 26 de març de 2013.- El secretari judicial: Manuel Cazalilla Hoyofrío.